CELEX: 52010PC0075
Language: mt
Date: 2010-03-08
Title: Proposta għal deċiżjoni tal-Kunsill dwar l-approvazzjoni, f'isem l-Unjoni Ewropea, ta' emendi għall-Konvenzjoni dwar il-Kooperazzjoni Multilaterali Futura dwar is-Sajd fil-Majjistral tal-Atlantiku

Avviż Legali Importanti

|

52010PC0075

 Proposta għal deċiżjoni tal-Kunsill dwar l-approvazzjoni, f'isem l-Unjoni Ewropea, ta' emendi għall-Konvenzjoni dwar il-Kooperazzjoni Multilaterali Futura dwar is-Sajd fil-Majjistral tal-Atlantiku  /* KUMM/2010/0075 finali - NLE 2010/0042 */  

	[pic] | IL-KUMMISSJONI EWROPEA |Brussel 8.3.2010KUMM(2010)75 finali2010/0042 (NLE)Proposta għalDEĊIŻJONI TAL-KUNSILLdwar l-approvazzjoni, f'isem l-Unjoni Ewropea, ta' emendi għall-Konvenzjoni dwar il-Kooperazzjoni Multilaterali Futura dwar is-Sajd fil-Majjistral tal-AtlantikuMEMORANDUM TA' SPJEGAZZJONIIl-Konvenzjoni dwar il-Kooperazzjoni Multilaterali Futura dwar is-Sajd fil-Majjistral tal-Atlantiku (il-Konvenzjoni), ġiet iffirmata f'Ottawa fl-24 ta' Ottubru 1978 u daħlet fis-seħħ fl-1 ta' Jannar 1979. Il-Komunità Ekonomika Ewropea ssieħbet f'din il-Konvenzjoni fit-28 ta' Diċembru 1978 permezz tar-Regolament tal-Kunsill (KEE) Nru 3179/78[1].Il-Konvenzjoni stabbilixxiet l-Organizzazzjoni tas-Sajd tal-Majjistral tal-Atlantiku (NAFO), Organizzazzjoni Reġjonali tal-Ġestjoni tas-Sajd (RFMO), bil-għan li tippromwovi l-konservazzjoni u l-aħjar utilizzazzjoni tar-riżorsi tas-sajd tal-Majjistral tal-Atlantiku f'qafas xieraq għar-reġim ta' ġuriżdizzjoni estiża tal-Istat Kostali fuq is-sajd, u għalhekk li tinkoraġġixxi kooperazzjoni u konsultazzjonijiet internazzjonali fir-rigward ta' riżorsi.Il-Partijiet Kontraenti għall-Konvenzjoni adottaw l-"Emenda għall-Konvenzjoni dwar il-Kooperazzjoni Multilaterali Futura dwar is-Sajd fil-Majjistral tal-Atlantiku" (l-Emenda) fil-Laqgħat Annwali tan-NAFO fl-2007 (il-verżjoni Ingliża) u fl-2008 (il-verżjoni Franċiża). L-Emenda tirrevedi l-Konvenzjoni b'mod komprensiv bl-għan prinċipali li ssir aktar konformi ma' Konvenzjonijiet reġjonali oħra u strumenti internazzjonali u sabiex tinkorpora kunċetti moderni dwar il-ġestjoni tas-sajd. Għalhekk l-Emenda tissimplifika l-istruttura tal-organizzazzjoni, tintroduċi definizzjonijiet ċari tar-responsabbiltajiet tal-Partijiet Kontraenti, tal-Istati tal-Bandiera u tal-Istati tal-Port, tipprovdi proċess tat-teħid tad-deċiżjonijiet aktar koerenti u tirrazzjonalizza l-formula ta' kontribuzzjoni għall-baġit tan-NAFO. Finalment, l-Emenda tipprovdi mekkaniżmu għas-soluzzjoni tat-tilwim fil-każ li jinqala' xi tilwim bejn il-Partijiet Kontraenti.Fid-dawl tal-possibbiltajiet ta' sajd li żdiedu għall-Unjoni Ewropea skont il-Konvenzjoni, huwa fl-interess tal-Unjoni Ewropea li tapprova l-Emenda proposta għall-Konvenzjoni, filwaqt li r-Regolament tal-Kunsill (KEE) Nru 3179/78 tat-28 ta' Diċembru 1978 li jirrigwarda l-konklużjoni mill-Komunità Ekonomika Ewropea tal-Konvenzjoni dwar il-Kooperazzjoni Multilaterali Futura dwar is-Sajd fl-Atlantiku tal-Majjistral [fil-Majjistral tal-Atlantiku] se jibqa' fis-seħħ għad-dispożizzjonijiet tal-Konvenzjoni li mhux se jinbidlu.Il-proposta hija maħsuba sabiex tapprova l-Emenda għall-Konvenzjoni f'isem l-Unjoni Ewropea.Il-Kunsill huwa mitlub jadotta din il-proposta malajr kemm jista' jkun wara l-kunsens tal-Parlament Ewropew.2010/0042 (NLE)Proposta għalDEĊIŻJONI TAL-KUNSILLdwar l-approvazzjoni, f'isem l-Unjoni Ewropea, ta' emendi għall-Konvenzjoni dwar il-Kooperazzjoni Multilaterali Futura dwar is-Sajd fil-Majjistral tal-AtlantikuIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2), flimkien mal-Artkolu 218(6)(a), tiegħu,Wara li kkunsidra l-proposta mill-Kummissjoni[2],Wara li kkunsidra l-kunsens tal-Parlament Ewropew[3],Billi:1.  Il-Konvenzjoni dwar il-Kooperazzjoni Multilaterali Futura dwar is-Sajd fil-Majjistral tal-Atlantiku (il-Konvenzjoni), ġiet iffirmata f'Ottawa fl-24 ta' Ottubru 1978 u daħlet fis-seħħ fl-1 ta' Jannar 1979, u b'hekk stabbilixxiet l-Organizzazzjoni tas-Sajd fil-Majjistral tal-Atlantiku (NAFO).2.  Il-Komunità Ekonomika Ewropea issieħbet ma' din il-Konvenzjoni permezz tal-adozzjoni mill-Kunsill tar-Regolament (KEE) Nru 3179/78 tat-28 ta' Diċembru 1978 li jirrigwarda l-konklużjoni mill-Komunità Ekonomika Ewropea tal-Konvenzjoni dwar il-Kooperazzjoni Multilaterali Futura dwar is-Sajd fl-Atlantiku tal-Majjistral [fil-Majjistral tal-Atlantiku][4].3.  Permezz tal-Artikolu 1, it-tielet paragrafu, tat-Trattat dwar l-Unjoni Ewropea, l-Unjoni Ewropea biddlet u hija s-suċċessur għall-Komunità Ewropea.4.  Skont l-Artikolu XXI(2) tal-Konvenzjoni, emenda għall-Konvenzjoni tirrikjedi li l-emenda tiġi adottata minn tliet kwarti tal-Partijiet Kontraenti mal-Konvenzjoni. Skont l-Artikolu XXI(3) tal-Konvenzjoni, emenda tidħol fis-seħħ 120 ġurnata wara d-data ta' notifika mid-Depożitarju li jkun irċieva n-notifika bil-miktub tal-approvazzjoni ta' tliet kwarti tal-Partijiet Kontraenti kollha.5.  Il-Partijiet Kontraenti għall-Konvenzjoni dwar il-Kooperazzjoni Multilaterali Futura dwar is-Sajd fil-Majjistral tal-Atlantiku adottaw l-Emenda għall-Konvenzjoni dwar il-Kooperazzjoni Multilaterali Futura dwar is-Sajd fil-Majjistral tal-Atlantiku fil-Laqgħat Annwali tan-NAFO fl-2007 (il-verżjoni Ingliża) u fl-2008 (il-verżjoni Franċiża). L-Emenda tirrevedi ħafna aspetti tal-Konvenzjoni bl-għan ewlieni li ssir aktar konformi ma' Konvenzjonijiet reġjonali oħra u strumenti internazzjonali fil-qasam tas-sajd u sabiex tinkorpora kunċetti moderni dwar il-ġestjoni tas-sajd.6.  L-għan u l-prinċipji ġenerali tal-Konvenzjoni ġew riveduti u mwessa' sabiex jiżguraw il-konservazzjoni u l-użu sostenibbli fit-tul tar-riżorsi tas-sajd aktar milli l-aħjar utilizzazzjoni tagħhom. Flimkien ma' dawn l-għanijiet, l-Emenda tippermetti li n-NAFO tissalvagwardja l-ekosistema tal-baħar li fiha jinsabu r-riżorsi tas-sajd, u li l-Partijiet Kontraenti għandhom iqisu l-approċċ prekawzjonarju, l-approċċ ekosistemiku u l-bżonn li d-diversità bijoloġika tal-baħar tkun ikkonservata.7.  Skont l-Emenda, in-NAFO għandha, filwaqt li taqdi dawn il-funzjonijiet, tqis l-aħjar evidenza xjentifika disponibbli għaliha.8.  L-istruttura tan-NAFO ġiet irrazzjonalizzata sabiex taqdi aħjar il-bżonnijiet tal-organizzazzjoni. B'mod partikolari, iż-żewġ korpijiet ta' deċiżjoni fl-istruttura attwali, il-Kunsill Ġenerali u l-Kummissjoni tas-Sajd, ingħaqdu f'korp wieħed.9.  Il-formula ta' kontribuzzjoni għall-baġit ġiet immodernizzata sabiex tirrifletti l-prinċipju ta' min juża jħallas rigward is-servizzi mogħtija mill-Partijiet Kontraenti tan-NAFO.10.  Ġew introdotti definizzjonijiet ġodda dwar l-obbligi tal-Partijiet Kontraenti, l-Istati tal-Bandiera u l-Istati tal-Port skont l-iżviluppi internazzjonali sabiex jipprovdu gwida ċara dwar id-drittijiet u l-obbligi tal-Partijiet Kontraenti tan-NAFO.11.  Il-proċess tat-teħid tad-deċiżjonijiet ġie rrivedut, b'mod partikolari sabiex ikun hemm aktar ċarezza rigward l-obbligi tal-Partijiet Kontraenti li jixtiequ joġġezzjonaw għall-miżuri ta' Konservazzjoni u ġestjoni adottati min-NAFO.12.  Proċedura ġdida dwar is-soluzzjoni tat-tilwim stabbilita skont il-Konvenzjoni se tippermetti li t-tilwim jiġi solvut bla telf ta' żmien, u dan għandu jkun fl-interess tal-Unjoni Ewropea.13.  L-Emenda proposta għall-Konvenzjoni għandha tgħin lill-Unjoni Ewropea lejn it-twettiq tal-obbligi internazzjonali tagħha rigward is-sajd sostenibbli kif ukoll rigward aktar għanijiet tat-Trattat.14.  Fid-dawl tal-possibbiltajiet tas-sajd li żdiedu għall-Unjoni Ewropea skont il-Konvenzjoni, huwa fl-interess tal-UE li tapprova l-Emenda proposta għall-Konvenzjoni, filwaqt li r-Regolament tal-Kunsill (KEE) Nru 3179/78 għandu jibqa' fis-seħħ għad-dispożizzjonijiet tal-Konvenzjoni li mhux se jinbidlu,ADOTTA DIN ID-DEĊIŻJONI:Artikolu 1L-Emenda għall-Konvenzjoni dwar il-Kooperazzjoni Multilaterali Futura dwar is-Sajd fil-Majjistral tal-Atlantiku kif stipulata fl-Anness hija hawnhekk approvata.Artikolu 2Il-President tal-Kunsill għandu jinnomina persuna awtorizzata sabiex, f’isem l-Unjoni Ewropea, tinnotifika lill-Gvern Depożitarju bl-approvazzjoni tal-Unjoni Ewropea skont l-Artikolu XXI(3) tal-Konvenzjoni dwar il-Kooperazzjoni Multilaterali Futura dwar is-Sajd fil-Majjistral tal-Atlantiku.Artikolu 3Din id-Deċiżjoni se tidħol fis-seħħ fil-jum tal-adozzjoni tagħha. Se tkun pubblikata f’ Il-Ġurnal Uffiċjali tal-Unjoni Ewropea.Id-data tad-dħul fis-seħħ tal-Emenda għall-Konvenzjoni dwar il-Kooperazzjoni Multilaterali Futura dwar is-Sajd fil-Majjistral tal-Atlantiku għandha tkun ippubblikata f’ Il-Ġurnal Uffiċjali tal-Unjoni Ewropea.Magħmul fi Brussell,Għall-KunsillIl-President[pic][pic][pic] [1] ĠU L 378, 30.12.1978, p. 1[2] ĠU C, , p.[3] ĠU C, , p.[4] ĠU L 378, 30.12.1978, p. 1 Ir-Regolament kif emendat l-aħħar mir-Regolament tal-Kunsill (KEE) Nru. 653/80 tas-17 ta' Marzu 1980, ĠU L 74, 20.3.1980, p. 1.